kk de kk ar fa kk kk be ru mhr kk ky kk kk ru hbs_cyr kk vi kk kk kk kk kk kk kk kk ru kk kk kk kk kk tt kk kk kk kk kk kk kk en kk kk kk kk kk kk kk kk kk kk kk kk kk en kk kk sv kk kk fr kk kk de kk kk de kk kk kk kk kk kk fr kk kk kk fr kk kk kk fr uk kk kk kk ca kk kk kk kk kk kk kk kk kk kk kk kk kk kk zh ru kk kk kk kk tt kk ru kk kk kk en kk kk kk kk
Қақпаңды жап, қазақ! Ресейден орыстар ағылуда
Арылу 1750 46 пікір 22 Қыркүйек, 2022 сағат 13:27
Ресейде жартылай мобилизация жарияланған соң, ресейліктер елден жаппай қаша бастады. Әлеуметтік желілерде Ресейден өзге мемлекеттерге жақын күндері ұшатын ұшақтарға билеттер қалмағаны, билеттердің бағасы шарықтап кеткені айтылып жатыр. Владимир Путиннің үндеуі жолданған алғашқы сағаттарда ұшақ билеттерін іздеп, сатып алатын платформалардың жұмысы артық жүктемеден баяулаған.
Мәскеу, Санкт-Петербургтен ТМД елдері мен Түркияға жақын күндердегі билеттер өте қымбат бағамен сатылып жатыр, Қазақстанға ұшақ билеттері миллион теңгеге дейін көтерілген. Қазақстандықтарға арналған телеграм чаттарында ресейліктерге арналып елдегі паспорт алу, шекарадағы жағдай, поезд арқылы қалай келуге болатыны туралы түрлі нұсқаулықтар беріліп жатыр. Телеграм топтары ашылып, мыңдаған Ресей тұрғындары қосылып жатыр.
Ресей Федерациясының «Мобилизацияға дайындық туралы» заңына сәйкес, соғысқа жарамды азаматтарға әскери комиссариаттардың рұқсатынсыз тұрғылықты жерінен кетуге тыйым салынған. Бірақ қорғаныс комитетінің басшысы Андрей Картаполовтың айтуынша, елде толық емес, жартылай мобилизация жарияланды, сондықтан соғысқа жарамды азаматтарға шақыру қағазы келгенге дейін шетелге шығуына болады. Дегенмен қорғаныс комитеті тұрғындарға шетелге кетуге кеңес бермейді.
«Краснодарға немесе Омбыға іссапарға бара беріңіз, бірақ мен Түркияның  курорттарына баруға кеңес бермеймін, Қырым мен Краснодар өлкесінің курорттарында демалыңыздар",-деді Картаполов.
Енді Қазақстандағы соғыстан қашқан ресейліктердің ағыны биылғы қаңтар-ақпан айларындағыдан да көп болмақ.
Сенат төрағасы Мәулен Әшімбаевтың айтуынша, еліміз Ресей азаматтарының келуіне шектеу қоя алмайды, себебі, Қазақстан да, Ресей де Еуразиялық экономикалық одаққа кіреді. Келісім бойынша Ресей азаматтары Қазақстан аумағына келетін болса, оларға шектеу қойылмайды екен.
Бұған дейін Ішкі Істер Министрлігі Қазақстанда 2022 жылдың басынан бері шетел азаматтарының  198 806 жеке сәйкестендіру нөмірін алғанын мәлімдеген болатын. Соның ішінде 74 371 Ресей азаматы Қазақстандық ЖСН алған.
Қазақстанда шетелдіктер жұмысқа орналасу, Қазақстанда есеп айырысу шотын тіркеу, мүлікті ресімдеу, мемлекеттік қызметтерді алу және басқа да көптеген операцияларды жүзеге асыру үшін ЖСН алады.
Сәуір айының ортасында  ішкі істер министрлігі елге келген Ресей азаматтарының саны өскенін хабарлаған. 2022 жылдың басынан бері Қазақстанға 130 мыңға жуық ресейлік көшіп келгені және осы жылы 1 мыңға жуық ресейлік Қазақстанда тұруға ықтиярхат сұрағаны хабарланған болатын.
Ал, Балтық жағалауы елдері 19 қыркүйектен бастап Ресей азаматтары үшін шекарасын жапты. Өз азаматтарының да Ресейге саяхаттауына шектеу қойды.
Литваның Ішкі істер министрі Агне Билотайте Ресей азаматтарына бағытталған шектеулеріне түсінік берді.
«Ресейдің не істейтіні белгісіз және ол – шабуылдаушы мемлекет. Ресей азаматтарының төрттен үш бөлегі Украинадағы соғысты қолдайды. Соғыс жақтастарының бүкіл әлем бойынша және Литва мен Еуропа Одағы елдеріне еркін саяхаттауы қабылданбайды»,-деді ол. Агне Билотайте «орыс азаматтарының соғысқа қолдау білдіруі» Литваға және Еуропа Одағына қауіпті екенін айтты.
Ел саясатындағы "өтпелі шақтың" көлеңкесі
Бұл жағдай керісінше болуы керек – Әлихан Смайылов машина жасау өнімінің импорты туралы
Халық саяси реформаларды құптап отыр
ҚР Президентіне үміткерге қойылатын талаптар қандай?
Коронавирус жұқтырғандар саны артты
Тақырыпқа байланысты басқа да мақалалар
Украина қарсы шабуылға шықты
«Екінші армия» туралы миф 200 күнде жойылды
Елорда атауы: Дауыс берген депутаттар кімдер?
Күзде кезектен тыс Президент сайлауы өтеді
Әр баланың шотына Ұлттық қордан ақша бөлінеді
Әйелдер зейнетке 61 жаста шығады
Жазушының жалақасы бюджеттен емес, нарықтан!
Мобильді қосымшаны жүктеп алыңыз!
Сайттағы материалдарды пайдаланғанда міндетті түрде сілтеме берулеріңізді сұраймыз. Ақпараттық порталдағы авторлық және басқа да құқықтар толығымен қорғалатынын ескертеміз. Автордың жеке пікірі редакцияның көзқарасы болып саналмайды. Жарнама мен түрлі хабарландыруларға жарнама беруші жауапты.
Құрылтайшысы: «Абай-ақпарат» қазақ интернет кеңістігін дамыту қоры» қоғамдық қоры
ҚР Мәдениет және Ақпарат министрлігінде тіркеліп, №12996-ИА кәулігі берілді